Diari Oficial de la Generalitat Valenciana


Sumari del DOGV 9796, del 26-02-2024 (2024/1568)

Extracte de la Resolució de 19 de febrer de 2024, del vicerector d'Investigació de la Universitat Jaume I, per la qual es fan públiques la convocatòria i les bases de les beques per a realitzar estades temporals en altres centres d'investigació, per al personal docent i investigador de la Universitat, en el marc del Pla de promoció de la investigació i transferència de coneixement 2024, acció 2, aprovat per un acord del Consell de Govern en la reunió número 1/2024, de 25 de gener.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1568


Data del document
:   19-02-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 19 de febrer de 2024, del vicerector d'Investigació de la Universitat Jaume I, per la qual es fan públiques la convocatòria i les bases de les beques per a realitzar estades temporals en altres centres d'investigació, per al personal docent i investigador de la Universitat, en el marc del Pla de promoció de la investigació i transferència de coneixement 2024, acció 2, aprovat per un acord del Consell de Govern en la reunió número 1/2024, de 25 de gener. [2024/1568]  
BDNS(Identif.):744706  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/744706)  
   
Primer. Beneficiaris   
Modalitat A: professorat ajudant sense el grau de doctorat o personal investigador predoctoral en formació amb un ajut del Pla de promoció de la investigació i transferència de coneixement de la UJI (acció 3.1).   
Modalitat B: professorat ajudant amb el grau de doctorat, personal investigador amb un ajut del Pla de promoció de la investigació i transferència de coneixement de la UJI (acció 3.1) que es trobe en el seu període d'orientació postdoctoral (POP), personal investigador beneficiari d'un contracte de l'acció 3.2 del Pla de promoció de la investigació i transferència de coneixement de la UJI o professorat ajudant doctor.   
  
Modalitat C: professorat dels cossos docents universitaris, professorat contractat doctor o professorat permanent laboral.   
  
Segon. Finalitat   
Completar, ampliar i actualitzar la formació de personal investigador en formació de la Universitat Jaume I que no dispose d'un programa específic d'ajudes per a estades en centres d'investigació, facilitar la realització de doctorats internacionals i promoure les relacions d'investigació entre personal investigador del consorci EDUC.  
  
Tercer. Característiques   
Les estades tindran una duració mínima de tres mesos per a la modalitat A i d'un mes per a les modalitats B i C. La duració màxima serà de sis mesos per a totes les modalitats. El període de gaudi de les ajudes, que es realitzarà de forma ininterrompuda, haurà d'iniciar-se entre l'1 de setembre de 2024 i el 31 d'agost de 2025. Les ajudes convocades comprenen una assignació mensual segons la zona geogràfica on se situe la ciutat on radique el centre sol·licitat, una borsa de viatge per a cobrir les despeses derivades del viatge d'anada i tornada des del centre d'origen i, per a estades fora d'Espanya, una assegurança combinada d'accident i assistència sanitària al país de gaudi de la beca.   
  
Quart. Bases reguladores   
Accessibles a: http://www.uji.es/seu/info-adm/tao/   
  
Cinquè. Import   
Per a l'exercici 2024 es concediran ajudes per un import màxim de 150.000 €. D'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'anualitat de les despeses d'exercicis futurs queda condicionada a l'existència de crèdit adequat i suficient en el pressupost de l'exercici corresponent.  
  
Sisè. Termini de presentació de sol·licituds   
Entre el 20 de març de 2024 i el 19 d'abril de 2024.   
  
Castelló de la Plana, 19 de febrer de 2024. El vicerector d'Investigació (p. d. R 24.05.2022; DOGV 9349, 27.05.2022): Jesús Lancis Sáez.